I bund og grund er det simpelt: Det handler om at bevare temperaturen i varme- og kølesystemer, så varmen eller kulden bliver ledt hen, hvor der er brug for den. Uden tab. Ofte ser teknisk isolering heller ikke ud af alverden: Det er gemt væk i kældre og teknikrum fyldt med rør, maskineri og ventilationstunneler. Men teknisk isolering er en afgørende del af byggeriets maskinrum. Det er en forudsætning for, at driften kører optimalt. Derfor kan det også have store konsekvenser for en virksomheds forretning eller et byggeris brugere og beboere, hvis ikke den tekniske isolering er udført af specialister.